27. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. Φ.60/788 της 27 Μαρτ./23 Απρ.  1986 (ΦΕΚ Β΄ 242) Αύξηση των συντάξεων του Ταμείου Ασφάλισης Ορθοδόξου Εφημεριακού Κλήρου Ελλάδος. 1.Αυξάνονται από 1.1.86 οι συντάξεις των συνταξιούχων του Ταμείου Ασφάλισης Ορθοδόξου Εφημεριακού Κλήρου Ελλάδος, που απονεμήθηκαν μέχρι 31.12.85 και αυτές που θα απονεμηθούν βάσει του άρθρ. 18 του Καταστατικού του Ταμείου, κατά 4,5%. 2.Η αύξηση αυτή χορηγείται στους συνταξιούχους του Ταμείου υπό τους όρους και τις προϋποθέσεις της ΠΡ 238/64/18.1.86 κοινής απόφασης του Υπουργού Εθνικής Οικονομίας και του Αναπληρωτή Υπουργού Οικονομικών. 3.Ορίζεται ως κατώτατο όριο συντάξεων που καταβάλλονται από το ΤΑΚΕ, για τους μεν συνταξιούχους λόγω γήρατος και αναπηρίας το ποσό των 24.035 δραχ., για δε τους συνταξιούχους λόγω θανάτου, το ποσό των 18.810 δρχ. από 1.1.86. 